लिजार्डमैन का पहला किस्सा 29 जून, 1988 को सुनने में आया था। 17 साल का क्रिस्टोफर डेविस रात दो बजे काम से लौट रहा था। स्केप और स्वैंप के पास पहुंचकर उसकी कार का टायर फट गया। टायर बदलने के लिए उसने कार सड़क पर रोक दी। ऐसे में उसे अपने पीछे से दौड़ने की आवाज सुनाई दी। उसने देखा खेतों में से यह विचित्र प्राणी उसकी तरफ दौड़ता हुआ आ रहा है। उसे देख डेविस डर गया और कार में छिप गया। डेविस के अनुसार वह काफी गुस्से में था। वह कार की छत पर चढ़ा, काफी खरोंचें मारीं और साइड मिरर भी तोड़ दिया।